KOMISIJOS REGLAMENTAS (EB) Nr. 960/2009
2009 m. spalio 14 d.
iš dalies keičiantis Europos Parlamento ir Tarybos reglamentą (EB) Nr. 1905/2006, nustatantį vystomojo bendradarbiavimo finansinę priemonę
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2006 m. gruodžio 18 d. Europos Parlamento ir Tarybos reglamentą (EB) Nr. 1905/2006, nustatantį vystomojo bendradarbiavimo finansinę priemonę (1) (toliau - vystomojo bendradarbiavimo priemonė (VBP)), ypač į jo 1 straipsnio 1 dalį ir 31 straipsnio 1 dalies 3 pastraipą,
kadangi:
(1)
Remiantis VBP 1 straipsnio 1 dalimi ir 31 straipsnio 1 dalimi, VBP II priede pateiktas Ekonominio bendradarbiavimo ir plėtros organizacijos Vystymosi pagalbos komiteto (EBPO/VPK) pagalbos gavėjų sąrašas, kuris atnaujinamas atsižvelgus į reguliariai EBPO/VPK atliekamas jo pagalbos gavėjų sąrašo peržiūras.
(2)
Atnaujinus VBP II priede pateiktą pagalbos gavėjų sąrašą, Komisija turėtų atnaujinti jo I priedą ir apie tai pranešti Tarybai ir Europos Parlamentui.
(3)
Todėl iš VBP II priede pateikto EBPO/VPK pagalbos gavėjų sąrašo ir iš jo I priede pateikto šalių, atitinkančių dalyvavimo reikalavimus pagal 1 straipsnio 1 dalį, sąrašo reikia išbraukti Saudo Arabiją.
(4)
Todėl į VPB II priede pateiktą EBPO/VPK OVP gavėjų sąrašą prie „Šiek tiek mažiau nei vidutines pajamas gaunančių šalių ir teritorijų“ reikia įrašyti Kosovą (2).
(5)
Taip pat reikia atnaujinti VPB II priedo išnašas pagal EBPO/VPK peržiūras.
(6)
Apie tai bus pranešta Europos Parlamentui ir Tarybai,
PRIĖMĖ ŠĮ REGLAMENTĄ:
1 straipsnis
Reglamentas (EB) Nr. 1905/2006 iš dalies keičiamas taip:
1)
I priedas pakeičiamas pridedamu I priedu;
2)
II priedas pakeičiamas pridedamu II priedu.
2 straipsnis
Šis reglamentas įsigalioja trečią dieną nuo jo paskelbimo Europos Sąjungos oficialiajame leidinyje.
Šis reglamentas privalomas visas ir tiesiogiai taikomas visose valstybėse narėse.
Priimta Briuselyje, 2009 m. spalio 14 d.